Diari Oficial de la Generalitat Valenciana


Sumari del DOGV 4532, del 27-06-2003 (2003/7590)

ACORD de 15 de maig de 2003, de la Comissió Territorial d'Urbanisme de València, relatiu a la modificació puntual del Pla General d'Utiel consistent a compatibilitzar l'ús hoteler i col·lectiu especial en sòl no urbanitzable protecció regadiu.
---------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4532

Data del DOGV
:   27-06-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/7590


Data del document
:   15-05-2003

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Utiel
    * pla d'urbanisme

ACORD de 15 de maig de 2003, de la Comissió Territorial d'Urbanisme de València, relatiu a la modificació puntual del Pla General d'Utiel consistent a compatibilitzar l'ús hoteler i col·lectiu especial en sòl no urbanitzable protecció regadiu. [2003/X7590]
  
En relació amb l'expedient remés per l'Ajuntament d'Utiel referit a la modificació puntual del Pla General que consistix a compatibilitzar l'ús hoteler i col·lectiu especial en sòl no urbanitzable protecció regadiu.
  
Antecedents de fet
  
Primer. El projecte es va sotmetre a informació publica mitjançant acord del ple de 28 de novembre de 2002. Degudament publicat en el DOGV i en el diari Las Provincias, no es van presentar al·legacions, i va ser aprovat provisionalment pel mateix òrgan en la sessió realitzada el 27 de febrer de 2003.
  
Segon. El projecte consta de memòria informativa i justificativa, plànol de situació i modificació de l'article 7.4.7 de les Normes Urbanístiques.
  
Tercer. El director general d'Urbanisme i Ordenació Territorial va emetre informe desfavorable amb data 16 de desembre de 2002 al projecte aprovat provisionalment per l'Ajuntament amb data 26 de setembre de 2002. A la vista d'este informe, la corporació sotmet a informació pública un nou projecte que és l'objecte d'este nou informe.
  
Quart. L'objecte de la modificació és introduir com a ús compatible en el Sòl classificat com a no urbanitzable de protecció de regadiu i aqüífers l'ús hoteler i col·lectiu especial restringit a residències d'òrfens, estudiants i ancians promogudes o concertades amb les administracions públiques.
  
Igualment es concreten els paràmetres urbanístics que regiran dites actuacions. Per a això es modifica la redacció de l'article 7.4.7 (zona XVI Protecció de Regadiu i Aqüífers) afegint un últim paràgraf:
  
?- Ús hoteler i col·lectiu especial restringit a residències d'òrfens, estudiants i ancians en totes les categories promogudes o concertades amb/per les administracions públiques.
  
Les condicions de l'edificació per a l'exercici dels usos compatibles, concretament per a les dotacions assistencials mencionades en el paràgraf anterior, que ha de preveure l'expedient de Declaració d'Interés Comunitari ?si és procedent-, i la preceptiva llicència urbanística seran les següents:
  
a) Mode d'ordenació: edificació aïllada en parcel·la.
  
b) Parcel·la mínima edificable: 5.000 m².
  
c) Ocupació màxima de parcel·la 40%.
  
d) Reculades mínimes: 10 metres a límits.
  
e) Índex d'edificabilitat net de parcel·la: 0,3 m²/m².
  
f) Nombre de plantes: 2.
  
g) Alçària reguladora: 9,5 metres.-
  
La modificació es justifica en l'interés públic derivat de la necessitat de concretar la política de creació de noves places d'atenció a persones majors dependents, i acomodar les determinacions del planejament vigent a dites exigències, sense alterar-lo substancialment.
  
Cinqué. Utiel té un PGOU aprovat definitivament per la Comissió Territorial d'Urbanisme amb data 27 de gener de 1987.
  
Sisé. La Comissió Informativa de la Comissió Territorial d'Urbanisme de València, en la sessió realitzada el 12 de maig de 2003, va emetre informe relatiu al projecte que ens ocupa, i així complir el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon. Les determinacions contingudes en el projecte presentat s'ajusten a les exigències de la política territorial i urbanística de la Generailtat Valenciana d'acord amb el que exigeix l'article 40 LRAU. Igualment la modificació proposada complix allò exigit per l'article 55 de la mateixa norma.
  
No obstant això, i atés que el Pla d'Acció territorial per a Prevenció de Riscos d'Inundació a la Comunitat Valenciana (PATRICOVA), aprovat per Acord del Consell de la Generalitat Valenciana, el 28 de gener de 2003, i publicat en el DOGV de data 30 de gener de 2003, qualifica la major part del sòl no urbanitzable de protecció de regadius i aqüífers del Pla General d'Utiel com de Risc 4, haurà d'aplicar-se la normativa urbanística que regula els usos en el dit nivell de risc, d'obligatòria observança, tant en les declaracions d'interés comunitari, com en les llicències d'obres que s'atorguen.
  
Tercer. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions del Pla General de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de quant antecedix, la Comissió Territorial d'Urbanisme, en sessió celebrada el 15 de maig de 2003, acorda: aprovar la modificació puntual relativa a compatibilitzar l'ús hoteler i col·lectiu especial en sòl no urbanitzable de protecció regadiu del Pla General d'Ordenació Urbana d'Utiel.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de la seua publicació.
  
Tot això, sense perjuí que puga interposar qualsevol altre recurs que estime oportú.
  
València, 15 de maig de 2003.- El secretari de la Comissió Territorial d'Urbanisme: José Manuel Palau Navarro.